জাতিসংঘ
জাতিসংঘ (অপর নাম: রাষ্ট্রসঙ্ঘ) বিশ্বের জাতিসমূহের একটি সংগঠন, যার লক্ষ্য হলো আন্তর্জাতিক অঙ্গনে আইন, নিরাপত্তা, অর্থনৈতিক উন্নয়ন, সামাজিক অগ্রগতি এবং মানবাধিকার বিষয়ে পারষ্পরিক সহযোগিতার পরিবেশ সৃষ্টি করা। ১৯৪৫ সালে ৫১টি রাষ্ট্র জাতিসংঘ বা রাষ্ট্রসঙ্ঘ সনদ স্বাক্ষর করার মাধ্যমে জাতিসংঘ বা রাষ্ট্রসঙ্ঘ প্রতিষ্ঠিত হয়। এটি ১৯১৯ সালে প্রতিষ্ঠিত এবং পরবর্তীতে লুপ্ত লীগ অব নেশন্সের স্থলাভিষিক্ত হয়।
শিক্ষকের মর্যাদা বিষয়ক ইউনেস্কো ও আইএলও সনদ
১৯৪৭ সালে মেক্সিকো সিটিতে ইউনেস্কোর সাধারণ সম্মেলনের দ্বিতীয় অধিবেশনে ‘শিক্ষক সনদ’ প্রণয়নের বিষয়টি প্রথম আলোচিত হয়। ১৯৫৫ সালে তুরস্কের ইস্তাম্বুলে ‘শিক্ষকতার মর্যাদা’ স্লোগান নিয়ে বিশ্ব শিক্ষক সম্মেলন অনুষ্ঠিত হয়। সম্মেলনে এ ব্যাপারে একটি আন্তর্জাতিক দলিলের প্রয়োজনীয়তা অনুভব করে সম্মেলন শেষে এ বিষয়ে ইস্তাম্বুল সুপারিশ ঘোষণা করা হয়। এরপর ১৯৬১ থেকে ১৯৬৬ সাল পর্যন্ত বিশ্ব শিক্ষক সংঘ এশিয়া, আফ্রিকা ও আমেরিকায় শিক্ষকের মর্যাদা সম্পর্কিত এক জরিপ পরিচালনা করে। জরিপে শিক্ষকরা তাদের মর্যাদা সম্পর্কিত দলিলের প্রয়োজনীয়তার কথা বিশেষ গুরুত্ব দিয়ে উল্লেখ করেন।